Ђовинко је у јулу 2007. послат на позајмицу у Емполи са добрим пријатељем и саиграчем Клаудиом Маркизијом. На позајмици је по први пут играо у купу Уефа, а 30. септембра 2007. године постигао је и свој први погодак у Серији А када је Емполи победио Палермо резултатом 3-1. Јавности је постао познатији након што је 4. новембра дао изједначујући погодак против Роме сличан Роналдињовом погодку против Енглеске на светском првенству 2002. Након испадања из лиге Емполија, враћен је у Јувентус.